**LOVNORM FOR IDRETTSLAG MED SÆRLIGE TILLEGG GITT AV NGF**

Vedtatt av Idrettsstyret 16. november 2021, med overførte tillegg fra NGFs ting.

Den nye lovnormen er betydelig redigert, men bare med mindre materielle endringer. Den nye systematikken innebærer at loven i vesentlig grad er linket med henvisninger til NIFs lov. Dette er gjort med hyperlenker i dokumentet, slik at man lett finner både lovtekst og utdypende veiledning til lovteksten. Henvisningen til NIFs lov gjør at man i noen tilfeller må tolke lovteksten i lys av nettopp dette. Et eksempel kan være at det i lovnormens § 5 viser til NIFs lov § 2-5, hvor det bl.a. fremgår at NIFs Generalsekretær har talerett på tinget. Dette må i lovnormen forstås som at Daglig leder i Klubben har talerett på Klubbens årsmøte.

**LOV FOR JÆREN GOLFKLUBB**

Stiftet 20.11.1995

Sist endret 15.02.2022

**§ 1 Formål**

Klubbens formål er å drive idrett organisert i Norges idrettsforbund og olympiske og

paralympiske komité (NIF). Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som idrettsglede, fellesskap, helse og ærlighet.

**§ 2 Organisasjon**

(1) Klubben er selveiende og frittstående med utelukkende personlige medlemmer.

(2) Klubben er medlem av Norges Golfforbund. For regler om Klubbens plikt til å være medlem av et særforbund, gjelder [NIFs lov § 10-1 (4)](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-1).

(3) Klubben er medlem av NIF og dermed tilsluttet Rogaland Idrettskrets og Time Idrettsråd.

(4) For regler om representasjonsrett, gjelder [NIFs lov § 10-3 (1)](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-3).

(5) For regler om Klubbens plikt til å overholde overordnede organisasjonsledds regelverk og vedtak, gjelder [NIFs lov §§ 2-2](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-2) og [2-3](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-3).

**§ 3 Medlemmer**

1. For regler om opptak av medlemmer, utmelding, fratakelse av medlemskap mv., gjelder [NIFs lov §§ 10-4](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-4) og [10-6](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-6), med unntak av regelen om utmelding i denne lovs § 3-3.
2. For idrettslagets plikt til å registrere opplysninger i idrettens medlems- og organisasjonsregister, gjelder [NIFs lov § 10-5](file:///C%3A%5CUsers%5Cjenhan%5CDownloads%5CNIFs%20lov%20%C2%A7%2010-5) og [forskrift om idrettens medlems- og organisasjonsregister](https://www.idrettsforbundet.no/tema/juss/regelverk/forskrift-om-idrettens-medlems--og-organisasjonsregister/) med [utfyllende regler](https://www.idrettsforbundet.no/tema/juss/regelverk/utfyllende-regler-for-registrering-av-medlemsopplysninger-og-rapportering-til-nif/).
3. Den som ikke senest 31. desember[[1]](#footnote-2) har sendt skriftlig utmelding av klubben eller melding om

overgang til annen kontingent-/avgiftsgruppe, anses som medlem i samme kontingent-

/avgiftsgruppe i det påfølgende år.

**§ 4 Kjønnsfordeling**

For regler om kjønnsfordeling i styre, utvalg mv. og ved representasjon til årsmøte/ting i

overordnet organisasjonsledd, gjelder [NIFs lov § 2-4](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-4).

**§ 5 Regler om stemmerett, valgbarhet, forslagsrett mv.**

For regler om stemmerett, valgbarhet og forslagsrett, gjelder [NIFs lov §§ 2-5](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A7%202-5), [2-6](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-6) og [2-7](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-7).

**§ 6 Inhabilitet**

For regler om inhabilitet, gjelder [NIFs lov § 2-8](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-8).

**§ 7 Vedtaksførhet, flertallskrav og protokoll**

For regler om vedtaksførhet, flertallskrav og protokoll, gjelder [NIFs lov § 2-9](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-9).

**§ 8 Refusjon av utgifter og godtgjørelse**

For regler om refusjon av utgifter og godtgjørelse, gjelder [NIFs lov § 2-10](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-10).

**§ 9 Regnskap og revisjon mv.**

For regler om regnskap og revisjon mv., gjelder [NIFs lov §§ 1-7](https://www.idrettsforbundet.no/tema/juss/nifs-lov/kapittel-1-innledende-bestemmelser/#%C2%A71-7), [2-11](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-11), [2-13](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-13) og [2-14](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-14).

**§ 10 Årsmøtet**

1. Årsmøtet er Klubbens høyeste myndighet, som avholdes hvert år innen utgangen av mars måned.
2. Ordinært og ekstraordinært årsmøte gjennomføres i samsvar med denne lov og [NIFs lov §§ 2-15](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-15), [2-16](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-16), [2-17](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-17), [2-19](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-19), [2-20](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-20).
3. Årsmøtets oppgaver:
4. Godkjenne de stemmeberettigede medlemmene
5. Velge dirigent(er)
6. Velge protokollfører(e)
7. Velge to medlemmer til å underskrive protokollen
8. Godkjenne forretningsorden
9. Godkjenne innkallingen
10. Godkjenne saklisten
11. Behandle Klubbens årsberetning
12. Behandle
	1. Klubbens regnskap
	2. styrets økonomiske beretning
	3. kontrollutvalgets beretning
	4. eventuell beretning fra engasjert revisor
13. Behandle saker som fremgår av godkjent sakliste
14. Fastsette
	1. medlemskontingent på minst kr 50
	2. eventuell treningsavgift, eller gi styret fullmakt til å fastsette treningsavgifter
15. Vedta Klubbens budsjett
16. Behandle idrettslagets organisasjonsplan
17. Velge:
	1. Styre med leder, nestleder, 5 styremedlemmer og 3 varamedlemmer
	2. Kontrollutvalg med leder, 1 medlem og 1 varamedlem
	3. Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene
	4. Valgkomité med leder, 2 medlemmer og 1 varamedlem
	5. Eventuelt øvrige valg i henhold til Klubbens organisasjonsplan
18. Beslutte om det skal engasjeres revisor til å revidere Klubbens regnskap.

Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1. varamedlem, 2. varamedlem osv.

For regler om stemmegivningen på årsmøtet, gjelder [NIFs lov § 2-21](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-21).

1. For regler om innkalling og gjennomføring av ekstraordinært årsmøte, gjelder [NIFs lov
§ 2-19](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-19).

**§ 11 Klubbens styre**

(1) Klubben ledes og forpliktes av styret, som representerer Klubben utad.

(2) Styret er Klubbens høyeste myndighet mellom årsmøtene, men visse beslutninger kan kun vedtas av årsmøtet iht. § 10 (3) og [NIFs lov § 2-22](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-22).

(3) Forvaltningen av, og tilsynet med, alle deler av Klubbens virksomhet hører under styret. Styret skal sørge for:

* at Klubbens formål ivaretas
* forsvarlig organisering av Klubbens virksomhet og økonomistyring
* at beslutninger fattes i samsvar med overordnete organisasjonsledds regelverk og vedtak, Klubbens lov og årsmøtets vedtak
* registrere opplysninger iht. § 3 (2)
* at det oppnevnes en ansvarlig for politiattestordningen, dersom Klubben organiserer idrett for mindreårige eller personer med utviklingshemming
* at det oppnevnes en ansvarlig for barneidretten, dersom Klubben organiserer barneidrett

(4) Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse.

(5) Styret skal oppnevne representanter til årsmøter/ting i overordnede organisasjonsledd dersom årsmøtet ikke har valgt representanter.

(6) Styret skal avholde møter når lederen bestemmer det eller minst 2 av styrets medlemmer forlanger det.

**§ 12 Kontrollutvalg, valgkomité**

(1) For regler om kontrollutvalget, gjelder [NIFs lov § 2-12](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-12).

(2) For regler om valgkomiteen, gjelder [NIFs lov § 2-18](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-18)

**§ 13 Grupper**

(1) Klubbens årsmøte kan beslutte å opprette og nedlegge grupper, og hvordan disse skal organiseres og ledes. Dette vedtas i forbindelse med årlig behandling av Klubbens organisasjonsplan, jf. § 10 (3) pkt. 13. Innmelding og utmelding av særforbund krever lovendring, jf. § 2 (2).

(2) Dersom Klubbens årsmøte, ved behandlingen av organisasjonsplanen, har vedtatt å opprette grupper med gruppestyrer, gjelder følgende:

a) Hver gruppe skal ha et gruppestyre på minst tre medlemmer. Gruppestyret velges på årsmøtet eller oppnevnes av styret etter fullmakt fra årsmøtet.

b) Gruppen bør ha minst ett årlig møte der gruppen diskuterer gruppens økonomi og aktiviteten i gruppen, og forslår kandidater til gruppestyret, samt gir eventuelle innspill til saker som behandles av styret eller årsmøtet.

c) Gruppestyret konstituerer seg selv, med mindre annet er besluttet av årsmøtet.

d) Gruppestyret fastsetter eventuell treningsavgift innenfor rammen av fullmakt gitt av årsmøtet eller styret.

(3) Gruppestyret eller representanter for grupper kan ikke inngå avtaler eller på annen måte forplikte idrettslaget uten fullmakt fra styret.

**§ 14 Alminnelige disiplinærforføyninger, sanksjoner etter kamp- og konkurranseregler, straffesaker og dopingsaker**

For alminnelige disiplinærforføyninger, sanksjoner etter kamp- og konkurranseregler, straffesaker og dopingsaker gjelder NIFs regelverk.

**§ 15 Regler for spill, ordensregler m.v.**

(1) For golfspillet gjelder de golfregler og de regler for etikette som det er vist til i NGFs lov, supplert med NGFs og Klubbens lokale regler og turneringsregler. Dessuten gjelder NGFs handicapregler og amatørregler. Innenfor NGFs lover og bestemmelser fastsetter Klubbens styre de lokale regler, turneringsregler og øvrige regler for spillets avvikling, samt ordens- og sikkerhetsregler for Klubbens område, som det finner ønskelig.

(2) For å være berettiget til å spille golf på en bane slopet av NGF må spilleren være medlem av en golfklubb med rett til å utstede offisielt handicap fra et nasjonalt golfforbund. Unntak er rekrutteringstiltak organisert av Klubben og prøvespill sammen med et medlem av Klubben.

**§ 16 Lovendring**

For regler om lovendring, gjelder [NIFs lov § 2-2](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-2).

 **§ 17 Oppløsning, utmelding mv.**

1. Klubben kan vedta oppløsning:
	1. ved et enstemmig vedtak om oppløsning på årsmøtet, eller
	2. ved å vedta oppløsning med 2/3 flertall på to påfølgende årsmøter, der det etterfølgende årsmøtet må avholdes minimum tre måneder og maksimum 6 måneder senere.

En forutsetning for et gyldig vedtak om oppløsning, er at idrettslaget skriftlig varsler idrettskrets og særforbund senest 14 dager før idrettslagets årsmøte behandler forslag om oppløsning.

(2) Sammenslutning med andre idrettslag anses ikke som oppløsning av idrettslaget. Vedtak om sammenslutning eller utmelding fra særforbund, og nødvendige lovendringer i tilknytning til dette, fattes med 2/3 flertall av årsmøtet.

(3) For regler om utmelding og tap av medlemskap i NIF, gjelder [NIFs lov § 10-2](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-2).

(4) Ved utmelding eller tap av medlemskap skal idrettslagets eiendeler opparbeidet som en direkte følge av idrettslagets medlemskap i NIF, tilfalle et formål godkjent av Idrettsstyret. Ved oppløsning eller annet opphør, tilfaller idrettslagets overskytende midler etter avvikling et formål godkjent av Idrettsstyret.

Del B: TILLEGGSBESTEMMELSER[[2]](#footnote-3)

**B.1 Klubb med egen bane[[3]](#footnote-4)**

**§ … Venteliste[[4]](#footnote-5)**

Når det er nødvendig av hensyn til golfanleggets kapasitet, kan klubben operere med begrensning i antallet medlemmer og venteliste for medlemsopptak. Maksimumstallene for antall medlemmer fastsettes av årsmøtet etter styrets innstilling. Styret fastsetter nærmere regler for opptak fra venteliste, som skal være basert på objektive kriterier med hovedvekt på søkeransiennitet. Det kan i noen utstrekning gis preferanser/kvoter basert på alder[[5]](#footnote-6), kjønn og familietilknytning til medlemmer av hensyn til klubbens sportslige og sosiale miljø.

**§ … Spillerett**

(1) Medlemmer som har betalt forfalte kontingenter og avgifter til klubben og dessuten de særavgifter eller medlemslån som måtte være fastsatt for spilleretten, har alminnelig spillerett på klubbens bane.

(2) Styret fastsetter vilkårene for gjestespill mot greenfee og for eventuell spillerett for sponsorer og andre uten fulle rettigheter etter første ledd.

**§ … Medlemslån som vilkår for spillerett[[6]](#footnote-7)**

(1) For medlemmer som har fylt eller fyller 20 år i det aktuelle kalenderåret kan[[7]](#footnote-8) årsmøtet fastsette som vilkår for alminnelig spillerett på klubbens bane at medlemmet innbetaler et rente- og avdragsfritt lån til klubben på inntil kr. ….. Dette kommer i tillegg til eventuell innmeldingsavgift og årlig kontingent/avgifter.

(2) Lånet forfaller til innfrielse ved medlemmets utmelding av klubben, dog slik at klubben ikke plikter å tilbakebetale lånet før et nytt medlem innbetaler til klubben et tilsvarende lån. Klubben kan tilbakebetale medlemslånene helt eller delvis til enhver tid, men da skal alle medlemmer med medlemslån behandles likt.

**§ … Medlemslån som vilkår for medlemskap[[8]](#footnote-9)**

(1) Det er et vilkår[[9]](#footnote-10) for medlemsopptak fra og med det kalenderåret vedkommende fyller 20 år[[10]](#footnote-11), og for opprettholdelse av medlemskapet når denne alder nås[[11]](#footnote-12), at man innbetaler eller overtar en andel i et rente- og avdragsfritt medlemslån. Dette kommer i tillegg til eventuell innmeldingsavgift og årlig kontingent/avgifter.

(2) Medlemslånet utgjør totalt kr. ….. fordelt på ….. låneandeler, hver på kr. ….. Som bevis for innbetaling av en andel i medlemslånet utsteder klubben et låneandelsbevis. Andelsbeviset er ikke omsettelig, men kan med klubbens mellomkomst overføres til person utpekt av klubben i henhold til § ….. (bestemmelsen om venteliste).

(3) Låneandelen forfaller til innfrielse ved medlemmets utmelding av klubben, dog slik at klubben ikke plikter å tilbakebetale låneandelen før et nytt medlem innbetaler til klubben en tilsvarende låneandel. Klubben kan her administrere en køordning for overførsel av andeler fra uttredende til inntredende medlemmer som korresponderer med ventelisten[[12]](#footnote-13). Klubben kan ellers tilbakebetale medlemslånet helt eller delvis til enhver tid basert på pålydende beløp, med lik behandling av alle andelshavere. De nærmere vilkår for medlemslånet er regulert i særskilt inngått låneavtale.

(4) Låneandelene skal kunne tillegges en rentekompensasjon[[13]](#footnote-14) til andelseierne som blir betalbar av nytt medlem som en merpris ved overtagelse av andelen. For dette formål skal årsmøtet hvert år etter innstilling fra styret fastsette en maksimalpris på andelene. Denne fastsettelsen skal ikke ha som formål å skape fortjeneste til det enkelte medlem, men skal gjenspeile en mulig rentekompensasjon innenfor rammen av reell kassekredittrente hos klubbens bankforbindelse. Årsmøtet kan redusere maksimalprisen for å fremme rekrutteringen til medlemskap i klubben, men ikke til lavere beløp enn til lånets pålydende. Maksimalprisen er ikke til hinder for at låneandelene overdras til en lavere pris.

**B.2 Klubb med avtale med baneselskap[[14]](#footnote-15)**

**§ … Spillerett[[15]](#footnote-16)**

Spillerett på banen og annen bruk av golfanlegget til ………….. (baneselskapet) reguleres av klubbens avtale med baneselskapet og av baneselskapets vedtekter og bestemmelser.

1. Klubbens årsmøte kan ved lovvedtak vedta en senere dato som utmeldingsfrist. [↑](#footnote-ref-2)
2. Del B av lovnormen gir anvisning på standardløsninger på noen spørsmål som mange golfklubber er opptatt av tidlig i etableringsprosessen og noen av disse er av slik karakter at de må inn i klubbloven for å kunne praktiseres. Ytterligere tilpasninger av klubbloven kan klubben søke om å få godkjent etter medlemsopptaket i NIF og NGF, jfr. kommentaren ovenfor i Generelt om lovnormen for golfklubber. Det er nytt fra 2007 at en egen lovnorm for golfklubber legger til rette for disse løsninger allerede ved medlemsopptak. Når nye nummererte paragrafer settes inn i lovteksten, husk å forskyve nummereringen og å kontrollere, og eventuelt korrigere, kryssreferansene som finnes i §§ 16, 19, 22 og 23. [↑](#footnote-ref-3)
3. De tradisjonelle golfklubbene har oftest egen golfbane. Medlemmene i slike klubber forventer normalt fri og ubegrenset rett til spill på banen når medlemskontingenten og eventuell spilleavgift er betalt (spilleavgiften kan være inkorporert i årskontingenten fastsatt for «aktive» medlemmer). Den nære sammenhengen mellom medlemskap og spillerett har i noen pressområder skapt behov for venteliste for medlemskap. Denne sammenhengen gjør det også til et sentralt klubbanliggende å finansiere banens utbygging. Et medlemslån, likelig fordelt på medlemmene over en viss alder, kan være et nødvendig eller viktig bidrag til å realisere utbyggingsplanene. [↑](#footnote-ref-4)
4. Denne bestemmelse forutsetter at alle medlemmene har rett til spill på banen og at kapasitetsproblemet ikke løses på annen måte, sml. B.2 nedenfor. [↑](#footnote-ref-5)
5. Her ligger et grunnlag for særlig rekruttering av barn og ungdom. Styret kan velge å få kvotene godkjent av årsmøtet. [↑](#footnote-ref-6)
6. Bestemmelsen forutsetter at klubben har et finansieringsbehov knyttet til golfbanen, men at det finnes tilstrekkelig å kreve et lånebeløp fra de medlemmer som tegner seg for spillerett på banen. [↑](#footnote-ref-7)
7. Det er her årsmøtet som bestemmer om medlemslån skal kreves. Årsmøtet kan da også gjøre lånet frivillig ved å fastsette alternativer, som en høyere spilleavgift for de medlemmer som ikke innbetaler medlemslån. Årsmøtet kan også gjøre unntak for studenter m.v. [↑](#footnote-ref-8)
8. Denne bestemmelse er et alternativ til den foregående bestemmelse. Bestemmelsen forutsetter at klubben har et finansieringsbehov knyttet til golfbanen, samtidig som det finnes nødvendig å kreve slikt lån fra alle medlemmene over den fastsatte alder. Dette kan være begrunnet i at klubben ønsker at alle medlemmene skal ha spillerett og i at låneandelenes størrelse er tilpasset dette. NIF er generelt skeptisk til krav om medlemslån som vilkår for medlemskap, men godtar det der det er et reelt behov for egenfinansiering av klubbens egen bane eller baneutvidelse. Det som klart må unngås er opplegg som kan oppfattes som at klubben er omdannet til et andelslag eller som at klubben har en bestemt kapital. Dette ville være i strid med kravet til klubben som et selveiende og frittstående idrettslag. Låneandeler må heller ikke være fritt omsettelige og samtidig knyttes opp mot rettigheter til medlemskap, det ville stride mot prinsippet om åpen idrett. Kulturdepartementet har også som et grunnleggende vilkår for tildeling av spillemidler at disse ikke skal danne grunnlag for fortjenestebaserte eierformer eller omdannes til fortjeneste for private eiere. [↑](#footnote-ref-9)
9. Der dette innføres i eksisterende klubber, f. eks. i forbindelse med en vesentlig utvidelse av banen, er det gode grunner for ikke å gjøre ordningen tvingende for eksisterende medlemmer. Da kan første setning begynne slik: ”Fra … (dato) er det et vilkår for medlemsopptak fra og med det kalenderåret vedkommende fyller 20 år,” Men da må klubben ta stilling til om unntaket også skal gjelde tidligere ungdomsmedlemmer når de fyller 20 år, og hva som skal være vilkårene for medlemmer uten medlemslån med hensyn til årlig spilleavgift og omfanget av spilleretten. Sml. ellers teksten i foregående bestemmelse og notens innhold. [↑](#footnote-ref-10)
10. Klubben kan sette en høyere aldersgrense. [↑](#footnote-ref-11)
11. Det kan være positivt med tilføyelse av overgangsregler som hjelper og oppmuntrer ungdom til å forbli i klubben. [↑](#footnote-ref-12)
12. Etter utmelding kan klubben ikke kreve annen medlemskontingent enn den som er forfalt til betaling eller er opptjent etter § 4 (2). Men i lånevilkårene kan det avtales at et beløp for spilleretten skal betales så lenge låneandelen ikke er overdratt fra uttredende medlem. Klubben bør i så fall legge til rette for en midlertidig utleie av spilleretten. [↑](#footnote-ref-13)
13. Denne paragrafen kan anvendes med eller uten dette siste avsnittet om rentekompensasjon. Avsnittet bør bare tas med der hvor det anses å være nødvendig av hensyn til finansieringen av golfanlegget. [↑](#footnote-ref-14)
14. Dette kan være en helt utenforstående baneeier eller et selskap som medlemmene innbys til å delta i med aksjer eller andeler. [↑](#footnote-ref-15)
15. Behovet for denne bestemmelse er mest for opplysning til medlemmene, av hensyn til mulige misforståelser grunnet de forventninger som er omtalt i den første noten til avsnitt B.1. Klubben må legge til rette for at også medlemmer uten slik spillerett gis rimelig adgang til å utøve golfidrett gjennom klubben. Dette innebærer at de skal kunne velge klubben som sin hjemmeklubb og få utstedt elektronisk golfkort av klubben. [↑](#footnote-ref-16)